Usluge za zapošljavanje osoba s invaliditetom

Promjene u programu od 1. jula 2018. godine – Informacije za učesnike

Australian Government unosi neke promjene u Usluge za zapošljavanje osoba s invaliditetom (Disability Employment Services) - (DES) kako bi pomogla većem broju osoba s invaliditetom, povredom ili oboljenjima da nađu i zadrže dugoročni posao.

Šta ovo znači za mene?

Promjene DES programa počinju 1. jula 2018. Ove promjene će vam pružiti veći izbor i kontrolu. Moći ćete izabrati i promijeniti svog pružatelja DES usluga kao i imati veću mogućnost odlučivanja o uslugama koje primate, te kako ih primate.

Šta se mijenja?

Od 1. jula 2018. moći ćete:

* izabrati pružatelja DES usluga s kojim želite raditi, na lokaciji koja vama odgovara;
* izabrati način primanja usluga (npr. u direktnom razgovoru licem u lice, putem telefona ili video razgovora) nakon prvog sastanka licem u lice;
* radi​​ti s vašim pružateljem usluga na izradi plana za zaposlenje kojim se određuje podrška koju ćete dobivati od vašeg pružatelja usluga, kako bi vam se pružila najbolja šansa za dobivanje posla; i
* promijeniti pružatelje usluga ako niste zadovoljni nivoom usluga koje primate.

Promjene za pružatelje usluga DES-a

U sklopu poboljšanja DES programa, neki pružatelji usluga će prestati s radom i više neće pružati ​​DES od 1. jula 2018. Međutim, na raspolaganju će biti niz novih pružatelja usluga koji će vam pomoći da se pripremite za rad i nađete odgovarajuće zaposlenje.

Šta ja trebam da uradim?

Vi za sada ne morate ništa da uradite.

Ako vaš pružatelj usluga prestaje s radom, dobićete pismo od Ministarstva socijalnih usluga do kraja maja 2018. u kojem ćete dobiti informacije o pružateljima usluga na vašem području kao i informacije kako ćete izabrati novog pružatelja usluga.

Ako se vaš pružatelj usluga ne zatvara, ne morate ništa uraditi.

Šta ako sam trenutno suspendovan/a?

Ako ste trenutno suspendovani i izuzeti od učestvovanja u DES-u, za sada ne morate ništa da uradite. Ako imate bilo kakvih pitanja, možete razgovarati s vašim sadašnjim pružateljem usluga o tim promjenama ili nazvati telefonsku službu za podršku na 1800 805 260.

Više informacija

Ako imate bilo kakvih pitanja u vezi ovih promjena, najprije se možete obratiti svom sadašnjem pružatelju usluga ili nazvati JobAccess besplatnu liniju za savjete na 1800 464 800.